CONVOCATORIA E BASES ESPECÍFICAS DO PROCESO SELECTIVO PARA A COBERTURA, POLA QUENDA LIBRE, MEDIANTE O SISTEMA DE OPOSICIÓN, DE UNHA (1) PRAZAS DE PERSOAL FUNCIONARIO DE CARREIRA DA ESCALA DE ADMINISTRACION ESPECIAL: ENXEÑEIRO/A
ADMINISTRACIÓN LOCAL — Municipal — Silleda (Persoal, oposicións, 13/11/2023)

APROBACIÓN DE CONVOCATORIA E BASES ESPECIFICAS QUE REXERÁN O PROCESO SELECTIVO PARA A COBERTURA, POLA QUENDA LIBRE, MEDIANTE O SISTEMA DE OPOSICIÓN, DE UNHA (1) PRAZAS DE PERSOAL FUNCIONARIO DE CARREIRA DA ESCALA DE ADMINISTRACION ESPECIAL: ENXEÑEIRO/A Por acordo da Xunta de Goberno Local de data 27 de outubro de 2023 o Concello de Silleda aprobou a convocatoria e bases específicas que rexerán o proceso de quedan libre no Concello da Silleda, de acordo coa Oferta de Emprego Público aprobada o 10 de agosto de 2023, que foi publicada no BOP de Pontevedra n.º 177, de 13 de setembro de 2023 e no DOG nº 191, de 06 de outubro de 2023, e que a continuación se reproducen: BASES ESPECIFICAS QUE REXERÁN O PROCESO SELECTIVO PARA A COBERTURA, POLA QUENDA LIBRE, MEDIANTE O SISTEMA DE OPOSICIÓN, DE UNHA (1) PRAZAS DE PERSOAL FUNCIONARIO DE CARREIRA DA ESCALA DE ADMINISTRACION ESPECIAL: ENXEÑEIRO/A 1.— Estas bases específicas teñen por obxecto regular a convocatoria do proceso selectivo para a cobertura en propiedade de unha (1) praza de persoal funcionario, en quenda libre e mediante o sistema de oposición, que figura como vacante no cadro de persoal funcionario do Concello de Silleda a e foi incluída na correspondente oferta de emprego público, publicada no Boletín Oficial da Provincia de Pontevedra de data 13-09-2023 e no DOGA de data 06-10-2023. Clase de persoal: a) Persoal funcionario de carreira das escalas de administración xeral ou especial, tal e como se detalla no cadro seguinte: Titulación esixida: a efectos desta convocatoria, terase en conta como titulación esixida determinada de maneira explícita na columna respectiva. Funcións: as correspondentes ao posto e ao servizo ao que se adscriba, segundo a relación de postos de traballo (RPT) municipal ou o instrumento organizativo equivalente e vixente en cada momento, e que resulten propias da capacitación profesional, formativa e legal inherente. Retribucións: as básicas propias do seu grupo e subgrupo de clasificación profesional, así como as complementarias que estean fixadas para o posto ao que se adscriba segundo a RPT vixente, sen prexuízo daquelas de índole persoal ou variable a que, se é o caso, poida ter dereito. Xornada de traballo: completa.1.— Para seren admitidas na realización das probas selectivas as persoas aspirantes deberán reunir, no momento en que finalice o prazo de presentación de instancias, os seguintes requisitos: 1.— As instancias para tomar parte neste proceso selectivo presentaranse preferentemente por vía electrónica no modelo normalizado que está a disposición das persoas interesadas na sede electrónica do Concello (https://silleda.sedelectronica. gal). Poderán tamén presentarse en calquera das formas que determina o artigo 16.4 da Lei 39/2015, do 1 de outubro, de procedemento administrativo común das administracións públicas. O prazo de presentación será de vinte (20) días naturais, contados a partir do seguinte ao da publicación do anuncio da convocatoria no Boletín Oficial do Estado. A presentación fóra de prazo suporá a non admisión do/a aspirante ao proceso selectivo. Finalizado o prazo de presentación de instancias, farase pública no Taboleiro de Edictos da páxina web e na sede electrónica deste Concello a lista provisional aprobada de persoas aspirantes admitidos e excluídos, concedéndose un prazo de cinco días hábiles para presentar reclamacións ou emendar deficiencias. Emendadas ou non as deficiencias das solicitudes, e, examinadas no seu caso as reclamacións presentadas en prazo, resolverase definitivamente pola Alcaldía sobre todo isto, e farase pública a relación definitiva de admitidos e excluídos. A convocatoria de inicio do proceso selectivo, a admisión e exclusión de aspirantes, a composición do órgano de selección e dos sucesivos anuncios do Órgano de Selección que resolvan esta convocatoria ata finalizar o proceso de selección, publicaranse no Taboleiro de Edictos da páxina web e da sede electrónica del Concello. Coa publicación da lista provisional de admitidos, indicarase a composición do Tribunal, e se non se presenta recusación contra calquera do seus membros, nese caso, tería que resolverse expresamente sobre iso de conformidade co previsto na Lei 39/2015, procederá a publicarse polos medios establecidos o lugar, a data e a hora da baremación dos méritos, ó tempo que se publicaría a lista das persoas aspirantes definitivamente admitidas ó proceso.2.— Para seren admitidas nas probas selectivas correspondentes as persoas aspirantes deberán manifestar nas súas solicitudes de participación que reúnen todas e cada unha das condicións esixidas na data en que remate o prazo de presentación.3.— Coa solicitude deberán achegar a seguinte documentación: 4.— A documentación presentarase por medio de copia simple sen necesidade de cotexo, sen prexuízo de que, ao abeiro do disposto no artigo 28 da Lei 39/2015, do 1 de outubro, do procedemento administrativo común das administracións públicas (ou daqueloutras previsións normativas análogas, concordantes ou substitutivas), se poida requirir posteriormente a documentación ou información orixinal e o seu cotexo.5.— As persoas aspirantes deberán aboar unha taxa por dereitos de exame de acordo coa vixente Ordenanza fiscal reguladora da taxa pola solicitude de participación en probas de selección de persoal ( BOP Pontevedra 10 de outubro de 2022), segundo se especifica: O ingreso do importe da taxa efectuarase por medio de autoliquidación. Os suxeitos pasivos deberán practicar autoliquidación nos impresos habilitados ao efecto pola Administración Municipal, e realizar o seu ingreso no número de conta ES27 2080 5443 3731 1010 0171 antes de presentar a correspondente solicitude de inscrición no proceso selectivo, á que se deberá acompañar o xustificante de pago da taxa, e, no seu caso, da documentación xustificativa das reducións recollidas no artigo 5º da ordenanza. O órgano de selección estará integrado por cinco membros nomeados pola Alcaldía, cos seus suplentes. O órgano de selección será colexiado e a súa composición deberá axustarse aos principios de imparcialidade e profesionalidade dos seus membros e tenderá, así mesmo, á paridade entre muller e home. Publicarase no Taboleiro de Edictos da páxina web e da sede electrónica do CONCELLO DE SILLEDA e estará constituído como segue: Todas as persoas integrantes do Tribunal deben pertencer a un corpo, escala ou categoría profesional para o ingreso que requira dunha titulación de nivel igual ou superior ó esixido para participar no proceso selectivo e todas terán voz e voto: A pertenza aos órganos de selección será sempre a título individual, non podendo ostentarse esta en representación ou por conta de ninguén. Os órganos de selección actúan con plena autonomía no exercicio da súa discrecionalidade técnica e os seus membros son persoalmente responsables da transparencia e obxectividade do procedemento, a confidencialidade das probas e do estrito cumprimento das bases da convocatoria e dos prazos establecidos para o desenvolvemento do proceso selectivo. Todos eles deberán cumprir cos principios de imparcialidade, profesionalidade e especialidade inspiradores do Estatuto Básico do Empregado Público, e deberán absterse nos casos previstos pola Lei 39/2015. Así mesmo poderán ser recusados nos supostos regulados na mesma Lei. Cada proposta de nomeamento do titular implicará tamén a designación dun Suplente cos mesmos requisitos e condicións. O órgano de selección non poderá constituírse nin actuar sen a presenza da maioría absoluta dos seus membros, titulares ou suplentes, indistintamente. As decisións adoptaranse por maioría e as súas actuacións terán o carácter de órgano de colexiado, levantándose acta de tódalas reunións que se manteñan. As decisións adoptaranse por maioría de votos, resolvendo os empates co voto de calidade do Presidente do Tribunal. A Alcaldía poderá designar asesores especialistas para asistir ó Tribunal, sen que en ningún caso teñan facultades de cualificación e resolución, se non de colaboración e proposta. O seu nomeamento, no seu caso, deberá facerse público xunto co do Tribunal. O Tribunal resolverá as dúbidas que poidan xurdir da aplicación das bases, podendo tomar os acordos que correspondan para aqueles supostos non previstos nas bases, sempre con respecto á lexislación vixente nesta materia.1.— O proceso selectivo será o de oposición. Cada exercicio da oposición terá carácter obrigatorio e eliminatorio.2.— Exercicios. Consistirá na resolución dun cuestionario tipo test. O mesmo constará de 100 preguntas das que 20 tratarán sobre as materias recollidas na parte xeral do anexo 1 e 80 sobre materias da parte específica. O tempo para realizar o exercicio será de dúas horas e media. Se formularán 10 preguntas de reserva. O exercicio cualificarase de 0 a 10 puntos sendo necesario para superalo acadar unha puntuación conxunta mínima de 5 puntos. Consistirá en expoñer por escrito tres temas escollidos ao chou, un de cada un dos apartados da parte específica. De cada parte o tribunal seleccionará dous temas ao chou, publicamente no momento de inicio do examen, cada aspirante escollerá un tema de cada parte. O tempo para realizar o exercicio será de catro horas. O exercicio cualificarase de 0 a 20 puntos sendo necesario para superalo acadar unha puntuación conxunta mínima de 10 puntos. De carácter obrigatorio e eliminatorio, consistirá na resolución por escrito, nun tempo máximo de 180 minutos, de varios supostos prácticos (cinco como máximo) relacionados co temario recollido nas bases específicas e co cometido funcional da praza. Na cualificación do exercicio valorarase, o nivel de coñecementos, a precisión e o rigor técnico na presentación, exposición e resolución das cuestións e a súa relación co cometido funcional e tarefas propias da praza. O exercicio cualificarase de 0 a 20 puntos sendo necesario para superalo acadar unha puntuación conxunta mínima de 10 puntos.3.— Os/As aspirantes disporán dun prazo de 3 días hábiles para presentar alegacións á corrección dos exercicios da oposición.4.— Se durante o desenvolvemento do proceso o órgano de selección tivese coñecemento de que algún dos/as aspirantes non reúne os requisitos esixidos na convocatoria, acordará a súa exclusión, previa audiencia ao interesado e comunicarallo á Alcaldía. Así mesmo, o tribunal poderá excluír do proceso selectivo durante o desenvolvemento das probas aos aspirantes que realicen calquera actuación fraudulenta. En todo caso, o órgano de selección poderá requirir dos aspirantes cantas aclaracións complementarias sexan precisas.5.— As cualificacións dos aspirantes redondearanse ata o segundo decimal. Unicamente se publicará a relación e cualificación dos aspirantes que superaron cada exercicio, o resto terán a cualificación de non apto.1.— A data, lugar e hora de celebración do primeiro exercicio publicarase na Resolución pola que se aprobe a lista definitiva das persoas candidatas admitidas e excluídas, cunha antelación mínima de oito días hábiles. Entre a publicación dos resultados dun exercicio e o seguinte non poderán transcorrer menos de 5 días hábiles. Chamamentos.— Na data, lugar e hora que foron convocados as persoas candidatas para a realización dos exercicio.2.— A orde de actuación iniciarase alfabeticamente pola primeira persoa aspirante da letra «V», segundo RESOLUCIÓN do 23 de xaneiro de 2023 pola que se fai público o resultado do sorteo ao que se refire o Regulamento de selección de persoal da Administración da Comunidade Autónoma de Galicia.3.— A non presentación da persoa candidata ao exercicio, unha vez finalizado o chamamento, determinará automaticamente o decaemento dos seus dereitos para participar no exercicio, quedando excluído do procedemento selectivo.4.— Identificación das persoas candidatas.— O Tribunal identificaraas o comezo do exercicio e poderá requirirlles, en calquera momento do proceso selectivo, para que se identifiquen debidamente, a cuxos efectos deberán asistir provistos do documento de identificación correspondente.5.— No desenvolvemento dos exercicios estableceranse para as persoas con discapacidade as adaptacións posibles e os axustes razoables necesarios de tempo e medios para a súa realización, de forma que gocen de igualdade de oportunidades cos restantes candidatos/as, sempre que estas fosen debidamente solicitadas.6.— As mulleres embarazadas que prevexan que a coincidencia do parto coas datas de realización da calquera dos exercicios polas circunstancias derivadas do seu avanzado estado de xestación, o eventualmente nos primeiros días do puerperio, poderán poñelo en coñecemento do tribunal, engadindo á comunicación o correspondente informe médico oficial. A comunicación deberá realizarse dentro das corenta e oito horas seguintes ao anuncio da data do exame e implicará o consentimento da interesada para permitir o acceso do tribunal ou do órgano convocante aos datos médicos necesarios relacionados coa súa situación. O tribunal acordará si procede ou non realizar a proba nun lugar alternativo, aprazalo ou adoptar ambas medidas conxuntamente. Contra tal acordo non caberá recurso, sen prexuízo de que as razóns de impugnación se inclúan en calquera outro recurso admisible de acordo coas regras xerais do proceso selectivo. O Tribunal non proporá en ningún caso a un número de aspirantes superior ao das prazas convocadas. Os restantes aspirantes serán considerados NON APTO. Tralo prazo de solicitudes de revisión publicarase o resultado definitivo. O tribunal poderá declarar desertas aquelas prazas que non resulten cubertas á finalización do proceso selectivo por non ser superado polo número suficiente de persoas aspirantes.1.— O/A aspirante proposto para o seu nomeamento deberá presentar, no prazo de vinte (20) días naturais desde a publicación da relación definitiva do/a aspirante que superaron o proceso selectivo, os seguintes documentos orixinais ou copias cotexadas: No caso de ser nacional doutro Estado, deberá presentar, ademais, declaración xurada ou promesa de non atoparse inhabilitado ou en situación equivalente nin ser sometido a sanción disciplinaria ou equivalente que impida, no seu Estado, nos mesmos termos o acceso ao emprego público. Quen teña a condición de persoal ao servizo das Administracións Públicas estarán exentos de xustificar documentalmente as condicións e requisitos xa probados para obter o seu anterior nomeamento. Neste caso, poderán presentarán certificación da Administración Pública da que dependan acreditativa daqueles extremos.2.— Os aspirantes propostos para o nomeamento ou contratación que no prazo sinalado no apartado anterior non presentaran a documentación esixida, agás causa de forza maior debidamente acreditada, ou non reunisen os requisitos esixidos non poderán ser nomeados e quedarán anuladas tódalas súas actuacións sen prexuízo das responsabilidades nas que puidesen incorrer por falsidade. As persoas aspirantes deberán posuír todos os requisitos esixidos o día en que remate o prazo para presentar as solicitudes e conservalos, polo menos, ata a data do seu nomeamento como persoal funcionario de carreira.3.— A persoa nomeada deberá tomar posesión no prazo dun mes, de non facelo sen mediar causa xustificada, será declarado en situación de cesante e decaído no seu dereito ao nomeamento. Neste suposto, a Alcaldía declarará deserta a praza. En cumprimento do disposto na Lei orgánica 3/2018, do 5 de decembro, de protección de datos persoais e garantía dos dereitos dixitais informase ás persoas interesadas en participar no proceso selectivo que os datos de carácter persoal que faciliten serán incorporados a un ficheiro coa finalidade da selección de persoal e recoñéceselles a posibilidade de exercitaren gratuitamente os dereitos de acceso, rectificación, cancelación e oposición, enviando comunicación escrita ao Concello de Silleda. As persoas interesadas autorizan o Concello de Silleda para tratar os seus datos nos termos anteriormente descritos así como para publicalos nos taboleiros de anuncios e na páxina web do Concello. A presentación da documentación necesaria para participar no proceso de selección presumirá o consentimento para tratar a información nos termos indicados. A convocatoria e as súas bases específicas, así como cantos actos administrativos delas se deriven, poderán ser impugnadas polas persoas nos casos e na forma previstos na Lei 39/2015, do 1 de outubro, de procedemento administrativo común das administracións públicas. Non se constituirá lista de agarda.1. Constitución española. Título I. Capítulo segundo. Dereitos e liberdades.2. Constitución española. Título I. Capítulo terceiro. Principios rectores da política social e económica.3. Constitución española. Título VIII. Organización territorial do Estado.4. Ley 7/1985. O municipio. Territorio e poboación.5. Ley 7/1985. Organización do municipio.6. Ley 7/1985. Competencias do municipio.7. Lei 39/2015, do 1 de outubro. Das disposicións sobre o procedemento administrativo común. Instrucción do procedemento.8. Lei 39/2015, do 1 de outubro. Actividade das Administracións Públicas. Normas Xerais de actuación.9. Lei 39/2015, do 1 de outubro. Dos actos administrativos. Eficacia dos actos.10. RDL 5/2015, do 30 de outubro. Persoal ao servizo das administracións públicas. Clases de persoal.11. RDL 5/2015, do 30 de outubro. Persoal ao servizo das administracións públicas. Situacións administrativas.12. RD Lexislativo 2/2004 e RD 500/1990. Execución do orzamento. Fases do procedemento de xestión de gastos. Competencias en materia de xestión de gastos. Ordenación de pagos.13. Recursos administrativos: principios xerais. Actos susceptibles de recurso administrativo. Regras xerais de tramitación dos recursos administrativos. Clases de recursos. Procedementossubstitutivos dos recursos administrativos: conciliación, mediación e arbitraxe.14. O patrimonio das entidades locais. Bens de dominio público e bens patrimoniais: concepto, natureza e elementos. Afección e mutación demaniais. Utilización: autorización e concesión. Prerrogativas e potestades das entidades locais en relación aos seus bens. O Inventario de bens do Concello.15. Os contratos do sector público. As directivas europeas en materia de contratación pública. Obxecto e ámbito de aplicación do Texto refundido da Lei de contratos do sectorpúblico. Tipos de contratos. Contratos suxeitos a regulación harmonizada. Réxime xurídico doscontratos administrativos e dos contratos privados; os actos separables. Os principios xerais da contratación do sector público.16. A expropiación forzosa: suxeitos, obxecto e causa. O procedemento xeral. Garantías xurisdicionais. A reversión expropiatoria. Tramitación de urxencia. Procedementos especiais.17. A potestade sancionadora: concepto e significado. Principios do exercicio da potestade sancionadora. Especialidades do procedemento en materia sancionadora. Medidas sancionadoras administrativas. Especial referencia á potestade sancionadora local.18. A responsabilidade da Administración pública: caracteres. Os presupostos da responsabilidade. Danos resarcibles. A acción de responsabilidade. Principios do procedemento administrativo en materia de responsabilidade. A responsabilidade patrimonial das autoridades e do persoal ao servizo das administracións públicas.1. Lei 2/2016, de 10 de febreiro, do solo de Galicia (LSG 2/2016). Decreto 143/2016, do 22 de setembro, polo que se aproba o Regulamento da Lei do solo de Galicia (RSG/2016) Disposicións xerais e modificacións.2. Lei 2/2016, de 10 de febreiro, do solo de Galicia (LSG 2/2016). Decreto 143/2016, do 22 de setembro, polo que se aproba o Regulamento da Lei do solo de Galicia (RSG/2016): Réxime urbanístico do solo.3. Lei 2/2016, de 10 de febreiro, do solo de Galicia (LSG 2/2016). Decreto 143/2016, do 22 de setembro, polo que se aproba o Regulamento da Lei do solo de Galicia (RSG/2016) Execución do Planeamiento Urbanístico 4. Lei 2/2016, de 10 de febreiro, do solo de Galicia (LSG 2/2016). Decreto 143/2016, do 22 de setembro, polo que se aproba o Regulamento da Lei do solo de Galicia (RSG/2016) Patrimonio público do solo.5. Lei 2/2016, de 10 de febreiro, do solo de Galicia (LSG 2/2016). Decreto 143/2016, do 22 de setembro, polo que se aproba o Regulamento da Lei do solo de Galicia (RSG/2016) Intervención na edificación e uso do suelo e disciplina urbanística 6. Lei 2/2016, de 10 de febreiro, do solo de Galicia (LSG 2/2016). Decreto 143/2016, do 22 de setembro, polo que se aproba o Regulamento da Lei do solo de Galicia (RSG/2016) Convenios urbanísticos.7. Lei 1/2021, de 8 de xaneiro, de ordenación do territorio de Galicia.8. Lei 21/2013, do 9 de decembro, de avaliación ambiental. Avaliación ambiental estratéxica.9. Lei 21/2013, do 9 de decembro, de avaliación ambiental. Evaluación de impacto ambiental de proxectos.10. Lei 21/2013, do 9 de decembro, de avaliación ambiental. Seguimento e réxime sancionador. Procedemento sancionador.11. Plan Xeral de Ordenación Municipal do concello de Silleda: Normas particulares en solo Urbano. Normas particulares en solo de Núcleo Rural.12. As medidas preventivas de protección ambiental na construción. Real decreto 105/2008, de 1 de febreiro, polo que se regula a produción e xestión dos residuos da construción e demolición.13. A eliminación de residuos mediante depósito a vertedoiro (Real decreto 646/2020, de 7 de xullo, polo que se regula a eliminación de residuos mediante depósito en vertedoiro). 14. Lei 8/2013, de 28 de xuño, de estradas de Galicia e o seu regulamento. Disposicións xerais.15. Lei 8/2013, de 28 de xuño, de estradas de Galicia e o seu regulamento. Planificación e proxección.16. Lei 8/2013, de 28 de xuño, de estradas de Galicia e o seu regulamento. Construción, financiamento e explotación.17. Lei 8/2013, de 28 de xuño, de estradas de Galicia e o seu regulamento. Protección do dominio público viario.18. Lei 8/2013, de 28 de xuño, de estradas de Galicia e o seu regulamento. Réxime sancionador.19. Orde do 23 de maio de 2019 pola que se regulan os accesos nas estradas de Galicia e nas súas vías de servizo.20. Guía básica de espazos públicos e mobilidade amable da Deputación de Pontevedra (I). Criterios xerais. O contexto da proposta peonil. A integración do peón no feito urbano e rururbano. Novas prioridades no deseño e o uso da rúa e das vías públicas.21. Guía básica de espazos públicos e mobilidade amable da Deputación de Pontevedra (II). Recomendacións de deseño de vías e espazos públicos para o fomento da mobilidade amable, a seguridade viaria e a calidade urbana.22. Lei 10/2014, de 3 de decembro, de accesibilidade de Galicia e normativa estatal Concorrente.23. Decreto 35/2000, de 28 de xaneiro, polo que se aproba o Regulamento de desenvolvemento e execución da Lei de accesibilidade e supresión de barreiras na Comunidade Autónoma de Galicia.24. Orde VIV 561/2010, de 1 de febreiro, pola que se desenvolve o Documento técnico de condicións básicas de accesibilidade e non discriminación para o acceso e utilización dos espazos públicos urbanizados.1. As medidas preventivas de seguridade e saúde nos lugares de traballo. Real decreto 486/1997, de 14 de abril, de disposicións mínimas de seguridade e saúde nos lugares de traballo.2. Real decreto 1627/1997, de 24 de outubro, polo que se establecen as disposicións mínimas de seguridade e saúde nas obras de construción.3. Trazado de estradas (I). Trazado en planta. Trazado en alzado. Sección transversal. Carrís adicionais e outros elementos.4. Trazado de estradas (II). Conexións e accesos. Nós. Orde circular 32/2012, Guía de nós viarios.5. Firmes. Constitución e conceptos xerais. Bases de proxectos. Materiais. Unidades de obra. Mesturas bituminosas. Pavimentos de formigón.6. Firmes. Constitución e conceptos xerais. Bases de proxectos. Materiais. Unidades de obra. Mesturas bituminosas. Pavimentos de formigón.7. Firmes. Características superficiais e estruturais dos firmes. Auscultación. Conservación e rehabilitación. Normativa aplicable.8. Obras de estradas: sistemas de execución e organización. Control de obras: xeométrico, cuantitativo e cualitativo. Materiais e maquinaria. Sistemas de realización de control. Sinalización de obras.9. Movemento de terras. Clasificación e características dos solos segundo o PG-3. Compactación. Construción de explanacións. Construción de terrapléns, pedrapléns e recheos todo-un. Capacidade soporte das explanadas. Normas e especificacións.10. Cimentacións. Técnicas de mellora do terreo.11. Orde circular 2/2023 sobre reutilización de capas de firmes e pavimentos bituminosos.12. Firmes con caucho procedente de pneumáticos fóra de uso. Ordes circulares do MFOM 21/2007 e 21bis/2009). 13. Obras de paso. Conceptos xerais. Tipoloxías e materiais.14. Orde FOM/534/2014, de 20 de marzo, pola que se aproba a Norma 8.1-IC Sinalización vertical da instrución de estradas.15. Orde de 16 de xullo de 1987 pola que se aproba a Norma 8.2-IC Marcas viarias da instrución de estradas.16. Balizamento e sistemas de contención. Orde circular 35/2014 sobre criterios de aplicación de sistemas de contención de vehículos.17. Orde FOM/298/2016, de 15 de febreiro, pola que se aproba a norma 5.2- IC Drenaxe superficial da Instrución de estradas.18. Directiva marco da auga. Obxectivos xerais da directiva marco. Obxectivos ambientais. Caracterización das masas de auga, presións e impactos. Determinación e seguimento do estado das masas de auga. Recuperación de costes. Programa de medidas. Transposición. Directivas relacionadas.19. A administración pública da auga. Competencias das distintas administracións en materia de augas e obras hidráulicas. Lexislación estatal e autonómica. Organismos de cunca: configuración e funcións. Órganos de goberno, administración e cooperación. Facenda e patrimonio. Reparto e distribución da auga.20. Texto refundido da Lei de augas e Regulamento do dominio público hidráulico (DPH). DPH: augas públicas e privadas. Utilización do DPH: servidumes, usos comúns e privativos, concesións e autorizacións, rexistro de augas e réxime xurídico das comunidades de persoas usuarias. Protección do DPH: zonas de servidume e de policía, apeo e deslinde.21. Inundacións e secas. Directiva 2007/60/CE e Real decreto 903/2010, de 9 de xullo, de avaliación e xestión do risco de inundación. Plans de xestión de risco de inundación. Plans de seca. Caracterización das secas. Medidas de prevención, mitigación, protección e corrección.22. Instrucións de obras hidráulicas de Galicia. Sistemas de saneamento.23. Instrucións de obras hidráulicas de Galicia Sistemas de abastecemento.24. Obras fluviais: protección, corrección e regularización de leitos. Canalizacións. Defensa de poboacións. Restauración de ríos. Técnicas de enxeñería biolóxica.1. Redes de enerxía eléctrica, telecomunicacións, telefonía e gas. Materiais e características de instalación. Distancias en proximidades, paralelismos e cruzamentos.2. Iluminación pública. Factores determinantes da visibilidade, compoñentes da instalación: lámpadas, equipos auxiliares, luminarias e soportes.3. Iluminación de parques e xardíns. Iluminación de vías públicas. Eficiencia enerxética.4. Rúas e zonas peonís. Problemática. Características dos pavimentos. Mobiliario urbano. Elementos e conservación.5. O catálogo de estradas. Travesías e tramos urbanos.6. Construción de estradas. Dirección de obra. Plan de obra. Organización das obras. Seguro da calidade. Plan de vixilancia medioambiental. Servizos afectados.7. Construción de estradas. Incidencias nas obras. Certificacións de obras e relación valoradas. A certificación final e liquidación. Garantía das obras e vicios ocultos.8. Control de calidade. Normativa técnica PG-3. Control de calidade nos pregos de condicións. Calidade de materiais e de execución. Laboratorio de control de obras. Probas finais e recepción.9. Conservación de estradas. Contratos de conservación integral. Recoñecementos sistemáticos. Inspeccións.10. Conservación de estradas (I). Operacións básicas de vialidade. Vialidade invernal.11. Conservación de estradas (II). Contratos de conservación integral. Recoñecementos sistemáticos. Inspeccións especiais.12. Os inventarios de estradas. Realización, explotación e posta ao día. Fichas especiais: firmes e obras de paso. Seguimento e evolución.13. Programación de traballo. Preparación lineal e dinámica. Técnicas de programación de actividades de obra. Control e seguimento do traballo.14. Lei 9/2017, de 8 de novembro, de contratos do sector público (I ) A competencia para contratar na Administración. A figura do responsable do contrato. O perfil do contratante. O obxecto do contrato. Orzamento base de licitación, valor estimado, prezo do contrato e a súa revisión. As garantías contractuais. O expediente de contratación administrativa. Consultas preliminares do mercado. Inicio e contido do expediente. Aprobación do expediente. Tramitación ordinaria, urxente e de emerxencia. Os pregos de cláusulas administrativas e de prescricións técnicas.15. Lei 9/2017, de 8 de novembro, de contratos do sector público (II). Tipos de procedementos de adxudicación do contrato administrativo. O anuncio de licitación. Proposicións dos interesados e admisión de variantes. A adxudicación do contrato. Notificacións e comunicacións ao contratista. O procedemento aberto: modalidades. O contrato menor. Procedemento restrinxido. Procedementos con negociación. Diálogo competitivo. Procedemento de asociación para a innovación. Os concursos de proxectos.16. Lei 9/2017, de 8 de novembro, de contratos do sector público (III). Dos efectos, cumprimento e extinción dos contratos administrativos. Prerrogativas da Administración en materia de contratación. A modificación dos contratos. A suspensión dos contratos. Cesión dos contratos e subcontratación.17. Lei 9/2017, de 8 de novembro, de contratos do sector público (IV). Dos contratos das administracións públicas: do contrato de obras.18. O proxecto de construción. Documentos do proxecto: memoria e anexos, prego de prescricións técnicas particulares, medicións e orzamentos. Dirección do proxecto. Supervisión.19. A execución do contrato de obra. Réxime de relacións co contratista. Modificación do contrato. Suspensión das obras. Revisión de prezos. Recepción e liquidación.20. Análise de proxectos de investimento. Avaliación técnico-económica de proxectos. Identificación de custos e beneficios. Rendibilidade económica e social. Análise multicriterio.21. Lei 32/2006, de 18 de outubro, reguladora da subcontratación no sector da construcción e Real decreto 1109/2007, de 24 de agosto, polo que se desenvolve a Lei 32/2006.22. Real decreto 1627/1997, de 24 de outubro, polo que se establecen as disposicións mínimas de seguridade e saúde nas obras de construción. Disposicións específicas de seguridade e saúde durante as fases de proxecto e execución das obras.23. Parámetros fundamentais do tráfico. Características do fluxo de tráfico, variación, distribución e composición. Intensidade e densidade de tráfico (DXT). 24. A seguridade viaria: indicadores de seguridade viaria. Últimas cifras e evolución dos principais indicadores. Aspectos da infraestrutura que máis incidencia teñen sobre a seguridade viaria. Auditorías de seguridade viaria. Contra a devandita Resolución que pon fin á vía administrativa, pode interpor alternativamente recurso de reposición potestativo ante este órgano, no prazo dun mes a contar desde o día seguinte ao da recepción da presente notificación, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas; ou ben interpor directamente recurso contencioso–administrativo, ante o Xulgado do Contencioso -Administrativo desta Provincia, no prazo de dous meses, a contar dende o día seguinte ao da recepción da presente notificación, de conformidade co artigo 46 da Lei 29/1998, de 13 de xullo, da Xurisdición Contencioso–Administrativa. Si optásese por interpor o recurso de reposición potestativo non poderá interpor recurso contencioso -administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida interpor Vd. calquera outro recurso que puidese estimar máis conveniente ao seu dereito. Silleda, na data da sinatura electrónica. O Alcalde, Manuel Cuiña Fernández.